Oh bah, sell 'ta, stanket ar  Skol-Veur ! Obadidoñ, pebezh souezhadenn !… Ma, evit ur mintinvezh hepken evit poent, ha n'eo ket sur c'hoazh e teufent a-benn, o welet emañ ar surentez aze bep mintin abaoe dilun, hogen ur wech kroget an traoù 'giz-se… Opala, ma vez stanket a-raok ar vakañsoù e vo marv ar c'hwec'hmiziad, dre ma adkrogo 10 gwech kreñvoc'h goude an Hollsent. Ma, erru e master n'eo ket pouezus, lakaomp, lezet e vezer da dremen peurliesañ, met n'eo ket gwall blijus kennebeut, evit ar gelennerien traken. Ya, ret eo stourm a-enep d'al lezennoù-se ha d'ar gouarnamant, ya, n'eo ket reizh ar raktres kinniget, ya. Met stankañ ar Skol-Veur ? Hag he distruj, dreist-holl, evel ma vez bep bloaz ? Ne welan ket mat ar pezh a zigas. Foutu pour foutu, emezo… Koulz kaout vakañsoù, evit gellout Stourm (oh ya, ur bennlizherenn). Brastresañ a ran, evel just.